**Fundargerð Dansþings 2021**

Dansþing Dansíþróttasambands Íslands var haldið þann 20. maí 2021 kl. 17:00 í fundarsal ÍSÍ á 3. hæð að Engjavegi 6 Laugardal, Reykjavík.

Dagskrá Dansþings samkvæmt lögum DSÍ:

1. **Þingsetning og staðfesting á lögmæti þingsins í samræmi við lög félagsins.**

Bergrún Stefánsdóttir formaður setti þingið, engar athugasemdir komu fram við lögmæti þings.

1. **Kosning þingforseta og þingritara.**

Valdimar Leó Friðriksson var kosinn þingforseti og Magnús Ingólfsson þingritari.

1. **Kosning þriggja manna kjörbréfanefndar.**

Samþykkt var að skipa í nefndina eftirfarandi: Heiðrún Svanhvít Níelsdóttir, Helga Dögg Helgadóttir, Davíð Freyr Jóhannsson. Nefndin fór yfir kjörbréf og var niðustaðan eftirfarandi um fjölda fulltrúa: DÍK 10, HK 9, DÍH 7, Hvönn 3, DR 2, DFB 2.

1. **Skýrsla stjórnar.**

Bergrún Stefánsdóttir flutti skýrslu stjórnar.

1. **Endurskoðaðir reikningar lagðir fram og skýrðir.**

Bergrún Stefánsdóttir fór yfir reikninga og útskýrði.

1. **Umræður um skýrslu stjórnar og reikninga sambandsins.**

Rósalind Guðmundsdóttir spyr varðandi endurgreiðslu til ÍSÍ hvort hægt sé að nýta þá fjármuni í annað.

Bergrún Stefánsdóttir svaraði að búið væri að skoða það og að ÍSÍ hyggðist taka það til greina.

Rósalind spyr út í vantrausttillögu sem borin var upp á stjórnarfundi 12. apríl 2021.

Magnús Ingólfsson svaraði og tjáði að það væri trúnaðarmál og að lögmæti hennar væri fyrir hendi.

Rósalind bað einnig um aukin aðgang að stjórn fyrir félagsmenn aðildarfélaga án þess að þurfa að fara í gegnum formann síns félags einnig óskaði hún eftir því að stjórn myndi endurskoða lokun á kommentakerfi landliðs.

Bergrún Stefánsdóttir sagði að ósk um aðgang að stjórn yrði skoðað á næsta stjórnarfundi.

Jóhann Gunnar Arnarsson svaraði varðandi kommentakerfið að því hefði verið lokað af ástæðu og að það hafi ekki verið léttvæg ákvörðun hjá stjórn.

1. **Skýrsla stjórnar og reikningar sambandsins borin undir atkvæðagreiðslu.**

Skýrsla og reikningar samþykkt samhljóða.

1. **Fjárhagsáætlun næsta fjárhagsárs.**

Bergrún Stefánsdóttir kynnti fjárhagsáætlun fyrir árið 2022.

Rósalind Guðmundsdóttir spyr varðandi fjárhagsáætlun hvort nýta ætti meira innlenda dómara til að lækka kostnað.

Bergrún Stefánsdóttir svaraði að hugur aðildarfélaga væri að fá erlenda dómara á mótin, hún benti einnig á að ekki mætti gleyma því að Íslenskir danskennarar hefðu bjargað mótahaldi á Íslandi í Covid-19 faraldrinum og ættu þeir skilið innilegar þakkir fyrir það.

Rósalind spyr einnig hvort hugur sé að fjölga dómurum úr 5 í 7.‘

Jóhann Gunnar Arnarsson svaraði að á meðan keppendafjöldi væri ekki meiri þá gætum við ekki réttlætt þann auka kostnað sem 2 auka dómarar myndi kalla á, ef keppendafjöldi myndi aukast þá væri sjálfsagt að skoða fjölgun dómara á mótum.

Fjárhagsáætlun var samþykkt með öllum atkvæðum fyrir utan 1.

1. **Ávörp gesta.**

Valdimar Leó Friðriksson þingforseti er nýkjörinn í framkvæmdastjórn ÍSÍ og tjáði þinginu að á sama tíma og þingið var haldið væri stjórnarfundur hjá ÍSÍ og hann hefði verið beðinn að skila kveðju frá framkvæmdastjórn ÍSÍ og þakkir fyrir samstarfið á liðnu ári.

1. **Tillögur mótanefndar um tímasetningar dansíþróttamóta næsta keppnistímabil.**

Kjartan Birgisson formaður mótanefndar kynnti tillögur nefndarinnar að dagsetningum fyrir mótin árið 2022, einnig var tjáð að breyting yrði á röðun móta.

Mótmæli bárust við áætlaðar breytingar.

Borið var upp til kosningar að vísa þessu til stjórnar og formannafundar til umræðu og var það samþykkt samhljóða.

1. **Kosning stjórnar, varastjórnar og skoðunarmanna reikninga samkvæmt tillögum uppstillingarnefndar.**

Bergrún Stefánsdóttir – DÍK/UMSK var ein í framboði til formanns og því sjálfkjörin til áframhaldandi setu til eins árs.

Kosið var um tvo fulltrúa til tveggja ára, Magnús Ingólfsson – Hvönn/UMSK og Ólafur Már Hreinsson – HK/UMSK voru einir í framboði og því sjálfkjörnir.

Kosið var um tvo fulltrúa til eins árs, Kara Arngrímsdóttir – DR/ÍBR situr sitt seinna ár og Ragnar Sverrisson – DFB/ÍBR hlýtur endurkjör, engin mótframboð voru og eru þau því sjálfkjörin.

Kosið var um varamenn í stjórn í eftirfarandi röð:

Jóhann Gunnar Arnarsson – DÍK/UMSK

Atli Már Sigurðsson – DÍH/ÍBH

Ekki bárust fleiri framboð til varastjórnar og þeir því sjálfkjörnir.

1. **Kosning fulltrúa á Íþróttaþing ÍSÍ**

Valdimar Leó Friðriksson tjáði þingfulltrúum að þar sem íþróttaþingi hafi verið frestað án slita þá sé kjörgengi fulltrúa á fyrri hluta enn í gildi.

1. **Önnur mál.**
2. Bergrún Stefánsdóttir þakkaði fráfarandi stjórnarmönnum, Guðbirni Sverri Hreinssyni og Edgari Konráð Gapunay, fyrir störf þeirra og færði þeim blóm.
3. Ólafur Már Hreinsson spyr hvernig mót 2021 koma út kostnaðarlega miðað við fyrri ár og varðandi annan kostnað.

Bergrún Stefánsdóttir bað um að fá tíma til að skoða það og svara.

1. Heiðrún Svanhvít Níelsdóttir lagði fram lista af spurningum.
2. Talar um langa bið eftir fundargerðum inná síðu DSÍ, Bergrún svarar að stundum hafi erfiðlega gengið að fá svör um samþykki frá stjórnarmönnum fyrir birtingu en búið sé að setja ákveðinn frest til að svara.
3. Talar um að oft hafi tölvupóstum ekki verið svarað í lengri tíma, Bergrún svarar að flestu sé reynt að svara strax en oft þurfi að taka mál fyrir á stjórnarfundum sem seinkar svari til baka.
4. Spyr hver það sé sem stjórnar á keppnum Atli Már Jónsson tölvumaður eða formaður DSÍ þar sem tilfinning HK sé að Atli vilji komast sem fyrst heim þar sem hann sé á föstum launum, Bergrún svarar að það sé mótsstjórn sem ráði á keppnum.
5. Spyr hvert sé hlutverk mótanefndar, Bergrún svarar að hlutverk mótanefndar sé að sjá um framkvæmd á mótum DSÍ ásamt því að koma með hugmyndir um dagsetningar og staðsetningar fyrir mót.
6. Spyr hvort DSÍ sé ekki að taka af hlutverki mótanefndar þegar ákvarðanir eru teknar varðandi mótin, Bergrún svarar að mótanefnd hafi verið spurð álits en að ákvarðanavald sé alltaf í höndum stjórnar.
7. Talar um misræmi í fundargerðum þar sem nöfn og félög í umsóknum til landsliðs DSÍ hafa verið birt í sumum fundargerðum en ekki öðrum og fór fram á að nöfn yrðu fjarlægð svo allir myndu sitja við sama borð, Bergrún svarar að nöfn verði fjarlægð strax.
8. Spyr varðandi fundargerð frá 9.maí 2021 þar sem talað sé um að næsta mót verði á tveimur dögum en svo eigi að halda það á einum degi hvað hafi breyst og afhverju formenn hafi ekki verið með í þeirri ákvarðanatöku, Bergrún vísar í umræðu á formannafundi.
9. Spyr hvaða skýringu stjórn hafi á því að unglingar I 5 dansa sé ekki sett með öðrum meistarahópum í rennsli, Bergrún svarar að rennslið sem Heiðrún vísar í séu bara drög og ekki búið að ákveða neitt.
10. Talar um að þetta sé í annað skiptið í vetur sem þetta gerist og hver sé skýring stjórnar, Bergrún bendir aftur á að þetta rennsli sé bara drög.
11. Spyr afhverju eigi ekki að leyfa áhorfendur þar sem reglur um fjöldatakmarkanir séu að rýmka, Bergrún svarar að þetta verði skoðað þegar nýjar sóttvarnareglur DSÍ liggja fyrir og hafa verið samþykktar.
12. Ólafur Már Hreinsson spyr um fyrir hvað grunnstyrkur ýmislegt sé í fjárhagsáætlun.

Bergrún Stefánsdóttir svaraði að þetta væri styrkur sem DSÍ gæti notað að eigin vali eftir því sem þyrfti.

Ólafur spyr einnig varðandi rennsli fyrir næstu keppni.

Bergrún svaraði að rennslið hefði verið sett inn á innri vef DSÍ til skoðunar, það væri ekki búið að gefa út rennslið.

1. Jóhann Gunnar Arnarsson ræðir nánar um ákvörðun sem tekin var um fækkun dómara, einnig ræðir hann um þá fækkun iðkenda sem hefur orðið í dansi á Íslandi og það ástand sem ríkt hefur í samskiptum innan dansíþróttarinnar og að það sé megin ástæða þess að ekki takist að fjölga keppendum/iðkendum og að sátt þurfi að nást milli allra aðila svo hægt sé að vinna sameiginlega að því að ná fram aukningu og gera dansíþróttina að heillandi valkosti fyrir val um íþróttagrein.
2. Esther Inga Níelsdóttir tekur undir með Jóhanni og talar einnig um að DSÍ þurfi að auglýsa hvort keppnir sé haldnar á einum eða tveimur dögum.
3. Heiðrún talar um að samskipti milli HK og stjórnar þurfi að bæta.
4. Hildur Ýr Arnarsdóttir tekur undir með Jóhanni og spyr einnig hvort bæta ætti við tveimur íslenskum dómurum til að hafa sjö manna panel. Jóhann Gunnar svarar að það megi skoða allt varðandi aukningu á dómurum.
5. Níels Einarsson tekur undir með Jóhanni og talar einnig um að DSÍ þurfi að opna fyrir fleiri dansstílum til að auka möguleika á fjölgun innan íþróttarinnar, einnig ber hann upp þá hugmynd að hafa einn dómara frá hverju félagi á mótum.
6. Bergrún Stefánsdóttir svarar að áhugi sé innan stjórnar að taka inn fleiri dansstíla en bendir á að til þess að það sé hægt þurfi að breyta lögum DSÍ, í lögum er talað sérstaklega um samkvæmisdans.
7. Jóhann Gunnar Arnarsson stingur uppá að fá samskiptaráðgjafa til aðstoðar.
8. Hildur Ýr Arnarsdóttir kemur með tilkynningu um keppanda sem er á leið til Austurríkis að keppa á Special Olympics fyrir hönd Íslands, DSÍ og Hvannar.
9. Bergrún Stefánsdóttir þakkar nefndum og þingforseta fyrir þeirra störf og slítur þingi.

Þannig fram farið

Magnús Ingólfsson

Þingritari